ভুয়ো ভোটার নিয়ে এত তথ্য জানেন, অভিযোগ করেননি কেন? রাহুলকে পাল্টা কমিশন

ওয়েবডেস্ক- রাত পোহালেই বিহারে প্রথম দফার (First Phase) নির্বাচন (Election )। ১৮ জেলায় ১২১ আসনে নির্বাচন হবে। তার ঠিক ২৪ ঘণ্টা আগে ফের বিস্ফোরক রাহুল গান্ধী (Rahul Gandhi)। সাংবাদিক বৈঠক করে কংগ্রেস সাংসদ বলেন, ব্যাপক ভোটচুরি হয়েছে ২০২৪ সালে। তার দাবি হরিয়ানায় ২ কোট ভোটারের (Voter) মধ্যে ২৫ লক্ষ ভোটারই ভুয়ো। এবার রাহুলকে পাল্টা জবাব দিল নির্বাচন কমিশন। কমিশনের প্রশ্ন, ভুয়ো ভোটার সম্পর্কে আপনি এত তথ্য জানেন তো, অভিযোগ করেননি কেন?

২০২৪ সালের নির্বাচনে এক্সিট পোলে কংগ্রেস এগিয়ে ছিল। কিন্তু ফল প্রকাশের পর দেখা যায়, জয়ী হয় বিজেপি। সেই হার মেনে নিতে পারেনি কংগ্রেস। বুধবার রাহুল গান্ধী সাংবাদিক সম্মেলন থেকে বলেন, হরিয়ানার ২ কোটি ভোটারের মধ্যে ২৫ লক্ষ ভোটার ভুয়ো। এক ব্রাজিলিয়ান মহিলার (B razilian Woman) ছবিও দেখান তিনি। রাহুলের দাবি, ওই মহিলা ব্রাজিলের এক মডেল। ওই মডেলের ছবি ভোটার তালিকায় মোট ২২টি নামের সঙ্গে ব্যবহার করা হয়েছে। তিনি কখনও সীমা আবার কখনও সুইটি, আবার কোনও সময় সরস্বতী।

আরও পড়ুন- বিহার ভোটের আগে সাংবাদিকদের মুখোমুখি রাহুল গান্ধী, দেখুন কী বললেন?

রাহুলের সেই অভিযোগ প্রকাশ্যে আসার পরই হরিয়ানার মুখ্য নির্বাচনী আধিকারিকের তরফে এক বিবৃতি দেওয়া হয়। সেই বিবৃতিতে জানানো হয়, ২০২৪ সালে হরিয়ানা নির্বাচনের পর ভোট নিয়ে ২৩টি সরকারি অভিযোগ জমা পড়েছিল। তার মধ্যে ২২টি এখনও বিচারাধীন। স্থানীয় বিএলএ- দের অভিযোগ করেছেন ১ হাজার ১৮০ টি। এর পরেই রাহুলকে নিশানায় কমিশনের বক্তব্য, আপনার বক্তব্য অনুযায়ী ২৫ লক্ষ ভোটার ভুয়ো, তাহলে সরকারিভাবে অভিযোগের সংখ্যা এত কম কেন?

উল্লেখ্য, এসআইআর- ঘোষণার শুরু থেকেই নির্বাচন কমিশনকে নিশানায় ভুয়ো ভোটারের অভিযোগ তুলেছেন রাহুল। তখন থেকেই কমিশন ও রাহুলের মধ্যে দ্বন্দ্ব চরমে উঠেছে। কমিশন বলেছিল, রাহুল গান্ধী কোনও প্রমাণ ছাড়াই অভিযোগ করে যাচ্ছেন। এদিকে রাহুলের জবাব, কোনও প্রমাণ ছাড়া কথা বলে না কংগ্রেস, ঠিক সময় হাইড্রোজেন বোমা ফাটাব। আজ সেই কী সেই হাইড্রোজেন বোমা ফাটালেন কংগ্রেস সাংসদ!

দেখুন আরও খবর-